Pe pagina sa de internet, agenția rusă a alocat spații vizitei în România a Patriarhului Kirill al Moscovei și al Întregii Rusii, doar că poza care însoțește articolul înfățișează un București vechi și sărăcăcios, de dinainte de Revoluția din 1989.

Sursă foto: Ria Novosti

Sub titlul „Patriarhul Kirill sosește în România cu o parte a moaștelor Sfântului Serafim de Sarov”, RIA Novosti prezintă câteva detalii despre vizită și despre întâlnirile avute cu această ocazie.

Doar că imaginea care însoțește articolul înfățișează un București desprins parcă din cărțile de istorie: zona Pieței Sfântul Gheorghe este aproape goală, doar câteva mașini, majoritatea Dacia - 1100, 1300 și 1310, și două microbuze vechi. Pe trotuar, zeci de oameni așteaptă autobuzul, cladirile sunt prafuite și cenușii, lipsite de orice reclamă luminoasă.

Misterul imaginii se elucidează dacă cititorul dă click pe link-ul din dreapta pozei: imaginea datează din 25 august 1989.

Patriarhul Kirill al Moscovei şi al Întregii Rusii a ajuns la Bucureşti pe 26 octombrie pentru o vizită de două zile.